Vážené dámy, vážení páni, priatelia dizajnu

prijmite prosím pozvanie k účasti na 15. ročníku medzinárodnej študentskej súťaže o „Cenu profesora Jindřicha Halabalu“. Súťaže sa môžu zúčastniť študenti vysokých škôl študujúci v rámci dizajnérskych študijných odborov zameraných na oblasť dizajnu nábytku a interiérového dizajnu so svojimi projektmi. V roku 2013 bol 9. ročník súťaže po prvý raz otvorený aj študentom z ostatných štátov Európskej únie. Ocenené práce boli predstavené v priebehu roka 2014 v piatich európskych krajinách.

Vyhodnotenie prvého kola bude prebiehať elektronickou formou. O výsledkoch budú súťažiaci informovaní mailom, zároveň budú bližšie informovaní o doručení modelov a posterov. Hlasovať bude odborná porota. Výber súťažných prác bude vystavený v priestoroch Slovenskej národnej galérie na Zvolenskom zámku v rámci stálych expozícií. Výsledky súťaže budú publikované v odbornej tlači, medializované v rozhlase a v televízii.

Prosíme o predbežné potvrdenie účasti Vašej školy na 15. ročníku medzinárodnej študentskej súťaže o „Cenu profesora Jindřicha Halabalu.

**Uzávierka on-line prihlášok pre 1.2.3.4. kategóriu: 28.06.2019**

**Prihláška**

Každý študent môže prihlásiť maximálne 2 súťažné návrhy

Link pre vyplnenie online formulára:

<http://www.cenahalabalu.sk/15-rocnik/prihlaska>

web stránka súťaže: www.cenahalabalu.sk

email: cena.halabalu@gmail.com

Tešíme sa na Vašu účasť

S úctou za KDNI

Mgr. art. Ľuboš Gajdoš, ArtD. (kurátor súťaže)

Technická univerzita vo Zvolene, Drevárska fakulta, Katedra dizajnu nábytku a interiéru